1.  ปัจจัยความเสี่ยง

1.1 ความเสี่ยงจากภาวะการแข่งขันทางธุรกิจ

ภาวะการแข่งขันของธุรกิจพัฒนาอสังหาริมทรัพย์ปี 2551 มีการปรับตัวดีขึ้น
โดยความต้องการยังมีการขยายตัวได้ดี อีกทั้งรัฐบาลยังมีการกระตุ้นการซื้อขาย
โดยออกนโยบายปรับลดอัตราภาษีทำให้การซื้อขายเพิ่มมากขึ้น
สำหรับผลกระทบต่อผู้ประกอบการยังคงเป็นในเรื่องของต้นทุนวัสดุก่อสร้างที่ปรับตัวสูงขึ้น
ในช่วงต้นปีถึงกลางปี ทั้งเรื่องราคาน้ำมัน อัตราดอกเบี้ยเงินกู้ยืม
สอดคล้องกับรายงานแนวโน้มเงินแฟ้อของธนาคารรแห่งประเทศไทยที่ระบุว่า
ราคาอสังหาริมทรัพย์ในระยะต่อไปจะมีราคาสูงขึ้นจากปัจจัยต้นทุนมากกว่าจากความต้องการอุปสงค์เพิ่มขึ้น
ทำให้โอกาสที่จะเกิดฟองสบู่ในภาคอสังหาริมทรัพย์ของไทยยังมีน้อย แต่อย่างไรก็ตาม
ได้เกิดวิกฤตเศรษฐกิจในหลายประเทศ ในทวีปอเมริการและยุโรป
ซึ่งจะส่งผลกระทบต่อภาคการส่งออกและภาคแรงงานของไทย จนกระทั่งอาจทำให้กำลังซื้อหดตัวลง

สำหรับแนวโน้มในปี 2552 คาดว่าธุรกิจพัฒนาอสังหาริมทรัพย์ในประเทศ ในช่วงครึ่งแรกของปี
2552 จะยังชะลอตัวอยู่ เนื่องจากสถานการณ์ทางการเมืองและเศรษฐกิจยังไม่มีความแน่นอน
และความคืบหน้าในการลงทุนในโครงการขนาดใหญ่ของรัฐบาลยังมีน้อยส่งผลกระทบถึงความเชื่อมั่นของผู้บริโภคและผู้ลงทุน
ทำให้ผู้บริโภคมีความระมัดระวังการใช้จ่ายมากขึ้น
อย่างไรก็ตามถ้าสถานการณ์ทางการเมืองคลี่คลายลง
ภาคอสังหาริมทรัพย์อาจมีแนวโน้มดีขึ้นในช่วงครึ่งปีหลัง
ในขณะที่โครงการของภาครัฐน่าจะมีความชัดเจนขึ้นบ้าง
ด้วยบริษัทมีชื่อเสียงและมีประสบการณ์ที่เป็นที่ยอมรับอยู่แล้ว
จึงมีข้อได้เปรียบภายใต้สภาวะการณ์ปัจจุบันได้ค่อนข้างดี

1.2 ความเสี่ยงด้านการเงิน

ในช่วงครึ่งปีแรกของปี 2551 อัตราดอกเบี้ยของสินเชื่อที่อยู่อาศัยปรับตัวเพิ่มขึ้นเมื่อเทียบกับปีก่อน
การปรับเพิ่มของอัตราดอกเบี้ยย่อมส่งผลกระทบโดยตรงต่อผู้บริโภคที่ต้องพึ่งพาสินเชื่อเป็นหลัก
ซึ่งมีผลต่อกำลังซื้อ แต่พอมาช่วงครึ่งปีหลัง ธนาคารแห่งประเทศไทย
ได้มีการปรับลดของอัตราดอกเบี้ยเนื่องจากธนาคารกลางสหรัฐ (FED)
มีนโยบายลดอัตราดอกเบี้ยเพื่อหลีกเลี่ยงเศรษฐกิจชะลอตัว
ดังนั้นจึงส่งผลดีต่อผู้บริโภคในการตัดสินใจซื้อที่อยู่อาศัยมากขึ้น

อย่างไรก็ตาม
ภาวะวิกฤตเศรษฐกิจในต่างประเทศจะส่งผลกระทบต่อภาวะการส่งออกและเศรษฐกิจของประเทศไทย
ทำให้ธนาคารพานิชย์ต่าง ๆ เข้มงวดในการปล่อยสินเชื่อและสินเชื่อรายย่อย
ในที่สุดจะส่งผลกระทบต่อการขายและการโอนกรรมสิทธิ์ของภาคอสังหาริมทรัพย์

1.3 ความเสี่ยงในการสร้างบ้านก่อนขาย

เนื่องจากปัจจัยด้านเศรษฐกิจส่งผลต่อความเชื่อมั่นของผู้บริโภคลดลง
ทำให้ผู้บริโภคระมัดระวังการใช้จ่ายมากขึ้น ซึ่งส่งผลต่อการตัดสินใจซื้อชะลอตัวลง บริษัทฯ
จึงได้นำกลยุทธแบบเดิมมาใช้ คือ แบ่งการสร้างบ้านหลากหลายขนาด และหลายรูปแบบ
โดยแบ่งเป็นโซน เพื่อนำเสนอทางเลือกให้แก่ลูกค้า เช่น บ้านแบบโฮมออฟฟิต บ้านเดี่ยว บ้านแฝด
รวมถึงคอนโดมิเนียม
โดยได้มีการติดตามสอบถามความต้องการของลูกค้าที่มาเยี่ยมชมโครงการเพื่อให้ทราบถึงความต้องการที่แท้จริงและพฤติกรรมของผู้บริโภคในขณะนั้น
หากความต้องการเปลี่ยนไปไม่สอดคล้องกับกลยุทธ์ที่บริษัทได้วางแผนไว้
บริษัทจะทำการปรับสินค้าให้เหมาะสมเพื่อตอบสนองให้ตรงกับความต้องการของลูกค้า

1.4 ความเสี่ยงจากการเพิ่มขึ้นของราคาวัสดุก่อสร้าง

เนื่องจากการปรับตัวที่สูงขึ้นของราคาน้ำมันที่เกี่ยวเนื่องมาตั้งแต่ปี 2550
ทำให้ราคาวัสดุก่อสร้างและแรงงานในการก่อสร้างปรับเพิ่มขึ้น ต้นทุนการก่อสร้างที่เพิ่มขึ้น
ส่งผลให้บริษัทต้องรอบคอบในการวางแผนการก่อสร้าง
อีกทั้งยังมีการสร้างความสัมพันธ์อันดีกับผู้รับเหมาก่อสร้าง สร้างความมั่นใจในโครงการของบริษัท
มีการประสานงานที่ดี ทำให้การส่งมอบงานเป็นไปตามแผนงานที่ได้วางไว้
ส่งผลต่อการควบคุมต้นทุนค่าก่อสร้างเป็นไปอย่างมีประสิทธิภาพและประสิทธิผล

1.5 ความเสี่ยงจากการเพิ่มขึ้นของอัตราดอกเบี้ยเงินกู้ยืม

ในช่วงต้นปี 2551 ต้นทุนทางการเงินของบริษัทเพิ่มขึ้น
ส่วนหนึ่งมาจากสถาบันการเงินระมัดระวังการปล่อยกู้ระหว่างกัน ส่งผลให้ตลาดเงินตึงตัวมากขึ้น
ต้นทุนการกู้ยืมสูงขึ้น สะท้อนจากอัตราดออกเบี้ยกู้ยืมระหว่างสถาบันการเงินในตลาดเงินสูงขึ้นมาก
ซึ่งในการทำโครงการของบริษัทจำเป็นต้องได้รับการสนับสนุนจากสถาบันการเงิน
ซึ่งโครงการที่ดำเนินการอยู่ในปัจจุบันยังได้รับการสนับสนุนจากธนาคารพาณิชย์เป็นอย่างดี

ณ 31 ธันวาคม 2551 บริษัทฯ มีเงินกู้ยืมระยะยาว จำนวน 548 ล้านบาท
จากสถาบันการเงินเพื่อลงทุนในโครงการพัฒนาอสังหาริมทรัพย์เพื่อขายของบริษัท

โครงการ เงินกู้ยืม(ล้านบาท) ระยะเวลา อัตราดอกเบี้ย ปรีชาร่มเกล้า 25 ชำระคืนภายใน 21
มิย. 2553 MLR

ปรีชาราม 1 ถ.ราษฎร์พัฒนา 50 ชำระคืนภายใน 31 ธ.ค. 2553 MLR+0.50

PG คอนโดมิเนียม พระราม9 287 ชำระคืนภายใน 27 เมย. 2553 MLR

ปรีชาคอมเพล็กซ์ 186 ชำระคืนภายใน 31 มีค. 2558 MLR